stanford-oval/wikipedia huggingface dataset:
อะกริวอลเทอิกส์
ระบบอะกริโวลเทอิกทั่วโลก > ทวีปยุโรป > ประเทศฝรั่งเศส

บริษัท Akuo Energy ได้มีการพัฒนาแนวคิดเกี่ยวกับ agrinergie มาตั้งแต่ปี ค.ศ. 2007 ซึ่งเป็นการผสมผสานการผลิตไฟฟ้ากับเกษตรกรรมเข้าด้วยดันผ่านการสอดแทรกและซ้อนกัน ในปี ค.ศ. 2017 บริษัท Tenergie ได้เริ่มนำเรือนกระจกแบบโฟโตวอลเทอิกมาใช้ ซึ่งมีโครงสร้างที่กระจายแสงที่ลดความเปรียบต่างระหว่างส่วนที่เป็นเงากับแสงที่เกิดจากแผงเซลล์แสงอาทิตย์
ตั้งแต่ปี ค.ศ. 2009 สถาบัน INRA, IRSTEA กับบริษัท Sun'R ทำงานร่วมกันในโครงการ Sun'Agri ต้นแบบแรกซึ่งมีแผงเซลล์แสงอาทิตย์แบบคงที่ถูกติดตั้งในปี ค.ศ. 2009 บนที่โล่งขนาด 0.1 เฮกตาร์ในเมืองมงเปอลีเย ต้นแบบอื่น ๆ ที่มีแผงแบบเคลื่อนที่ได้แกนเดี่ยวถูกสร้างขึ้นในปี ค.ศ. 2014 และ 2017 เป้าหมายของการศึกษาเหล่านี้คือเพื่อจัดการสภาพภูมิอากาศจุลภาคของพืชและผลิตพลังงานไฟฟ้า และเพื่อศึกษาการกระจายของแสงระหว่างพืชและแผงเซลล์แสงอาทิตย์ โรงไฟฟ้าระบบอะกริวอลเทอิกส์แรกที่บริษัท Sun'R ได้สร้างขึ้นในปี ค.ศ. 2018 อยู่ในเทศบาลเทรแซร์ (Tresserre) ในจังหวัดปีเรเน-ออรีย็องตาล โดยมีขนาด 2.2 เมกะวัตต์พีกบนไร่องุ่นพื้นที่ 4.5 เฮกตาร์ ซึ่งเป็นการประเมินประสิทธิภาพของระบบของบริษัทนี้บนไร่องุ่นในขนาดใหญ่และสภาวะจริง
ในปี ค.ศ. 2016 บริษัท Agrivolta ได้เฉพาะทางในระบบอะกริวอลเทอิกส์ หลังจากที่ต้นแบบแรกได้ถูกสร้างขึ้นในปี ค.ศ. 2017 ในเมืองแอ็กซ็องพรอว็องส์ บริษัท Agrivolta ได้ติดตั้งระบบของตัวเองบนพื้นที่ของสถาบันวิจัยพืชสวนแห่งชาติฝรั่งเศส (Astredhor) ในเทศบาลอีแยร์ (Hyères) และได้นำเสนอเทคโนโลยีของบริษัทในงานแสดงอุปกรณ์อิเล็กทรอนิกส์สำหรับผู้บริโภค (CES) ในเมืองลาสเวกัสในปี ค.ศ. 2018
ระบบอะกริโวลเทอิกทั่วโลก > ทวีปยุโรป > ประเทศเยอรมนี

ในปี ค.ศ. 2011 สถาบันเพื่อระบบพลังงานแสงอาทิตย์เฟราน์โฮเฟอร์เริ่มวิจัยระบบอะกริวอลเทอิกส์ ตามด้วยโครงการ APV-Resola ซึ่งเริ่มในปี ค.ศ. 2015 และกำหนดการสิ้นสุดในปี ค.ศ. 2020 ต้นแบบแรกขนาด 194.4 กิโลวัตต์พีกมีแผนที่จะสร้างในปี ค.ศ. 2016 บนพื้นที่ขนาด 0.5 เฮกตาร์ของไร่นาสหกรณ์ฮ็อฟเกอไมน์ชัฟท์ เฮ็กเกิลบัค ในเทศบาลแฮร์ทวังเงิน (Herdwangen-Schönach) ตั้งแต่ปี ค.ศ. 2015 การผลิตพลังงานไฟฟ้าโฟโตวอลเทอิกในประเทศเยอรมนียังไม่คุ้มค่าทางเศรษฐกิจหากไม่มีเงินอุดหนุน FITs จากรัฐบาล ตั้งแต่ปี ค.ศ. 2021 ไม่มีเงินอุดหนุน FITs ให้ระบบอะกริวอลเทอิกส์ในประเทศเยอรมนี
ในทางกลับกัน สมาคมเฟราน์โฮเฟอร์ซึ่งเป็นสถาบันส่งเสริมการใช้งานพลังงานแสงอาทิตย์กล่าวในปี ค.ศ. 2021 ว่า 4 เปอร์เซ็นต์ของพื้นที่เพาะปลูกได้ของเยอรมนีจำเป็นต้องถูกคลุมด้วยแผงเซลล์แสงอาทิตย์เพื่อให้สามารถผลิตพลังงานพอความต้องการของประเทศได้ (ขนาดที่ติดตั้งประมาณ 500 กิกะวัตต์พีก) โดยเชื่อว่าความจุทั้งหมดของประเทศสำหรับระบบอะกริวอลเทอิกส์เหนือพืชทนร่มเช่นเบอร์รีเท่ากับ 1,700 กิกะวัตต์พีก หรือประมาณ 14 เปอร์เซ็นต์ของพื้นที่เพาะปลูกทั้งหมด
ระบบอะกริโวลเทอิกทั่วโลก > ทวีปยุโรป > ประเทศเดนมาร์ก

ภาควิชาพืชไร่นาของมหาวิทยาลัยออร์ฮูส (Aarhus University) ได้เริ่มโครงการศึกษาระบบอะกริวอลเทอิกส์ในสวนผลไม้ในปี ค.ศ. 2014
ระบบอะกริโวลเทอิกทั่วโลก > ทวีปอเมริกา > สหรัฐ

ในประเทศสหรัฐอเมริกา บริษัท SolAgra ได้ร่วมมือพัฒนาระบบอะกริวอลเทอิกส์ร่วมกับภาควิชาพืชไร่นาของมหาวิทยาลัยแคลิฟอร์เนีย เดวิส พืชผลที่สามารถเพาะปลูกข้างใต้ได้ประกอบด้วยองุ่น แรสเบอร์รี แอปเปิล ผักกาดหอม มะเขือเทศ เก๋ากี้ มันฝรั่ง และข้าว มีการศึกษาระบบอะกริวอลเทอิกส์เชิงทดลองโดยมหาวิทยาลัยหลายแห่งเช่น โครงการ Biosphere 2 ที่มหาวิทยาลัยแอริโซนา โครงการภาควิชาเกษตรกรรมสต็อกบริดจ์ของมหาวิทยาลัยแมสซาชูเซตส์ แอมเฮิรสท์ (University of Massachusetts Amherst) บริษัทสัญชาติสหรัฐบริษัทหนึ่งได้ติดตั้งรังผึ้งไว้ใกล้แผงเซลล์แสงอาทิตย์ที่มีอยู่ก่อนแล้ว
ระบบอะกริโวลเทอิกทั่วโลก > ทวีปอเมริกา > ประเทศชิลี

ระบบอะกริวอลเทอิกส์ขนาด 13 กิโลวัตต์พีกสามระบบถูกสร้างขึ้นในประเทศชิลีในปี ค.ศ. 2017 เป้าหมายของโครงการนี้คือเพื่อศึกษาพืชที่สามารถได้รับประโยชน์จากร่มเงาของระบบอะกริวอลเทอิกส์ ไฟฟ้าที่ผลิตถูกนำมาใช้ในสิ่งก่อสร้างทางการเกษตรเช่น การทำความสะอาด การบรรจุภัณฑ์ การเก็บเย็น ตู้ฟักไข่ ฯลฯ ระบบหนึ่งถูกติดตั้งในบริเวณที่ไฟดับบ่อย
แหล่งข้อมูลอื่น

สมาคมโซลาร์เกรซิงอเมริกัน
การประชุมอะกริวอลเทอิกส์
| ด ค กเกษตรกรรม |
| --- | --- | --- |
 เทคโนโลยีการเกษตร  พืชกรรมสวน  เกษตรกรรมดิจิทัล 
| อาชีพ |  นักวิชาการเกษตร  วิศวกรเกษตร  ชาวไร่ชาวนา  คนงานเกษตร  |   |
| ทั่วไป |  การเกษตรเข้มข้น การปลูกพืชเข้มข้น  การเลี้ยงสัตว์เข้มข้น  การเลี้ยงหมูเข้มข้น  การเกษตรวงกว้าง  การเลี้ยงสัตว์แบบปล่อย  เกษตรกรรมจักรกล  เกษตรกรรมถาวร  เกษตรกรรมเมือง  เกษตรกรรมไม่มีสัตว์  เกษตรกรรมยั่งยืน  เกษตรพันธสัญญา  เกษตรศาสตร์  เกษตรอินทรีย์  ธุรกิจเกษตร  ฟาร์ม  รายชื่อมหาวิทยาลัยและวิทยาลัยการเกษตร  วนเกษตร  วิทยาศาสตร์การเกษตร  วิศวกรรมเกษตร  สหกรณ์การเกษตร  สัตวบาล  อัตราแลกเนื้อ  |   |
| ประวัติ |  ก่อนประวัติศาสตร์ การปฏิวัติยุคหินใหม่  เกษตรกรรมในมีโซอเมริกา  พืชและสัตว์เลี้ยงของออสโตรนีเซีย  ประวัติศาสตร์โบราณ เกษตรกรรมในอียิปต์โบราณ  เกษตรกรรมในกรีซโบราณ  เกษตรกรรมในโรมโบราณ  หลังสมัยคลาสสิก การปฏิวัติเกษตรกรรมอาหรับ  การแลกเปลี่ยนโคลัมเบียน  ประวัติศาสตร์สมัยใหม่ การปฏิวัติเกษตรกรรมในอังกฤษ  การปฏิวัติเขียว  ประวัติศาสตร์เกษตรอินทรีย์  ระบบเกษตรกรรมพืชเดี่ยว  |   |
| รูปแบบการเกษตร |  การทำฟาร์มขนสัตว์  การแทะเล็ม การเกษตรแปลงสภาพได้  การแทะเล็มแบบหมุนเวียน  การปลูกพืชไร้ดิน  การเพาะเลี้ยงพืชและสัตว์ในน้ำ  การเลี้ยงแกะ  การเลี้ยงโคนม  การเลี้ยงแพะ  การเลี้ยงวัว  การเลี้ยงสัตว์ป่า  การเลี้ยงสัตว์ปีก  การเลี้ยงหมู  ขั้นบันได (งานดิน)  ปศุสัตว์  แมลงอุตสาหกรรม  นา  สวนผลไม้  อะกริวอลเทอิกส์  |   |
| ผลกระทบสิ่งแวดล้อมของเกษตรกรรม |  การขยายตัวทางการเกษตร  มลพิษทางการเกษตร  การบำบัดน้ำเสียทางการเกษตร  การแทะเล็มที่มากเกินไป  ผลกระทบสิ่งแวดล้อมของชลประทาน การสูบน้ำบาดาลที่มากเกินไป  การเปลี่ยนแปลงสภาพภูมิอากาศกับเกษตรกรรม  |   |
| หมวดหมู่ |  เกษตรกรรมแบ่งตามประเทศ  บริษัทเกษตรกรรม  เทคโนโลยีชีวภาพ  ปศุสัตว์  อุตสาหกรรมเนื้อสัตว์  การเลี้ยงสัตว์ปีก  ผลกระทบสิ่งแวดล้อมของเกษตรกรรม  |   |
  หมวดหมู่ 
แกะข้างใต้แผงเซลล์แสงอาทิตย์บนเกาะลานาอิ (Lanai) รัฐฮาวาย
อันดับปลาซีกเดียว

| อันดับปลาซีกเดียว ช่วงเวลาที่มีชีวิตอยู่: พาลีโอซีน-ปัจจุบัน |
| --- | --- |

ปลาลิ้นหมาไม่ทราบชนิด

ภาพวาดในศตวรรษที่ 19 ที่แสดงถึงปลาในอันดับนี้หลายวงศ์ หลายชนิด

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Pleuronectiformes

อันดับย่อยและวงศ์
 อันดับย่อย Psettodoidei  Psettodidae  อันดับย่อย Pleuronectoidei  Citharidae   Scophthalmidae    Bothidae    Pleuronectidae    Paralichthyidae    Achiropsettidae    Samaridae  อันดับย่อย Soleoidei  Soleidae (วงศ์ปลาลิ้นหมา)   Achiridae (วงศ์ปลาลิ้นหมาอเมริกา)   Cynoglossidae (วงศ์ปลายอดม่วง)
ชื่อพ้อง
 Heterosomata
อันดับปลาซีกเดียว (อังกฤษ: Flatfish) ปลากระดูกแข็งในกลุ่มปลาที่มีก้านครีบ พบได้ทั้งทะเล, น้ำกร่อย และน้ำจืด ในภาษาไทยมักเรียกปลาในอันดับนี้รวม ๆ กัน เช่น "ลิ้นหมา", "ซีกเดียว", "ยอดม่วง", "ลิ้นเสือ", "ลิ้นควาย", "ใบไม้" หรือ "จักรผาน" เป็นต้น โดยใช้ชื่อวิทยาศาสตร์ว่า Pleuronectiformes
ลักษณะ

ลักษณะพิเศษคือ มองผิวเผินเหมือนมีแค่ด้านเดียว ลำตัวปรับตะแคงข้างด้านใดด้านหนึ่ง (ซ้ายหรือขวาขึ้นกับวงศ์) ราบไปกับพื้นน้ำเพื่อปรับตัวให้ซ่อนบนทราย 
หัวมีลักษณะแหลม ตาทั้งสองเมื่อยังเป็นตัวอ่อนเป็นสองข้างเหมือนปลาชนิดอื่น แต่เมื่อโตเต็มวัยจะไม่สมมาตร ตาข้างหนึ่งย้ายไปรวมกับอีกด้านหนึ่งของกะโหลก ตาทั้งสองข้างสามารถยื่นเหนือลำตัวเพื่อใช้ในการมอง
ครีบหลังและครีบทวารมีฐานครีบยาว ลำตัวเกือบแบนราบและเป็นรูปกลมรีเมื่อมองจากด้านข้าง ช่องว่างบริเวณลำตัวจะมีน้อยเนื่องจากลำตัวเปลี่ยนไปมีรูปทรงแบนมาก ในตัวเต็มวัยนั้นส่วนใหญ่จะไม่มีถุงลมที่ช่วยในการว่ายน้ำ เกล็ดมีลักษณะเป็นแบบสากและแบบเรียบ
ปลาในอันดับนี้ถือเป็นตัวอย่างที่ดีของทฤษฎีวิวัฒนาการในการปรับตัวที่ ริชาร์ด ดอว์กินส์ นักชีววิทยาชาวอังกฤษ อธิบายไว้ว่า
บรรพบุรุษของปลาลิ้นหมาในธรรมชาติ อาศัยอยู่บริเวณพื้นใต้ทะเล พวกมันจึงปรับตัวนอนราบไปกับพื้นด้วยด้านใดด้านหนึ่งของลำตัว ซึ่งมันได้สร้างปัญหากับดวงตาข้างหนึ่งที่จะมองเห็นแต่พื้นด้านล่างอยู่ตลอดเวลาที่อยู่ในทราย และจะทำให้ใช้งานได้อย่างไม่มีประสิทธิภาพ ดังนั้นการวิวัฒนาการจึงเกิดขึ้นเพื่อการแก้ปัญหาตาข้างที่อยู่ด้านล่าง ทำให้ตาด้านนั้นเคลื่อนมาอยู่ด้านเดียวกับที่หงายขึ้นสู่ท้องทะเล
พฤติกรรม

ปลาในอันดับนี้อาศัยบริเวณพื้นทะเลหรือพื้นน้ำ ออกหากินเวลากลางคืน มักใช้วิธีพรางตัวเพื่อจับเหยื่อ อาจมีความสามารถในการปรับสีผิวให้เข้ากับสภาพแวดล้อม อาจพบบางชนิดเกาะอยู่ตามท้องเรือหรือเสาใต้น้ำ และอาจส่งเสียงร้องได้
เป็นปลากินเนื้อ กินอาหารได้แก่ สัตว์หน้าดินขนาดเล็ก ลูกกุ้ง, ลูกปู, ลูกปลา, หมึกและหอยไม่มีฝา
การกระจายพันธุ์

โดยมากพบในทะเล มีไม่กี่ชนิดที่พบในน้ำจืดหรือน้ำกร่อย มีความแตกต่างของชนิดและขนาดมาก ใหญ่สุดคือ ชนิดที่พบในทะเลเขตหนาวแถบอะแลสกา เรียกว่า "แฮลิบัต" (Halibut) 
มีขนาดได้ถึง 2 เมตร หนักได้ถึง 325 กิโลกรัม คือ ปลาแอตแลนติกแฮลิบัต (Hippoglossus hippoglossus) และเล็กสุดเพียง 10 เซนติเมตร โดยมากเป็นปลาเศรษฐกิจใช้บริโภค
มีความหลากหลายและการแพร่กระจายเป็นวงกว้าง มีอยู่ทั่วโลก บางชนิดอาศัยอยู่ในน้ำเค็ม บางชนิดอาศัยอยู่ในน้ำจืด บางชนิดอาศัยอยู่บริเวณพื้นน้ำตื้น แต่บางชนิดอาจจะอยู่บริเวณพื้นทะเลที่มีความลึกเป็นร้อยฟุต
ในประเทศไทยส่วนใหญ่อาศัยในน้ำเค็ม พบได้ทั้งอ่าวไทยและทะเลอันดามัน 
ส่วนชนิดน้ำจืดมี 4 ชนิด ซึ่งทั้งหมดอยู่ในวงศ์ปลาลิ้นหมา (Soleidae) พบมากตามแม่น้ำใหญ่ ๆ ในภาคกลาง
และจัดเป็น ดัชนีชี้วัดคุณภาพน้ำ เมื่อน้ำใกล้จะเน่าปลาลิ้นหมาจะขึ้นมาหายใจบริเวณผิวน้ำก่อนปลาอื่น
อื่น ๆ

เป็นปลาประจำจังหวัดอิบะระกิในประเทศญี่ปุ่น ประจำฤดูใบไม้ร่วง
อันเดรอัส เจ้าชายแห่งไลนิงเงิน

| อันเดรอัส เจ้าชายแห่งไลนิงเงิน> เจ้าชายพระประมุขแห่งไลนิงเงิน |
| --- | --- |
ประสูติ: 27 พฤศจิกายน พ.ศ. 2498 (69 ชันษา)  แฟรงก์เฟิร์ต เยอรมนี
พระชายา: อเล็คซันดรา เจ้าหญิงแห่งไลนิงเงิน
พระบุตร: แฟร์ดีนันท์ เจ้าชายรัชทายาทแห่งไลนิงเงิน เจ้าหญิงอ็อลกา เจ้าชายแฮร์มัน
ราชวงศ์: ราชวงศ์ไลนิงเงิน
พระบิดา: เอมิช คือริล เจ้าชายแห่งไลนิงเงิน
พระมารดา: ดัชเชสไอลีคาแห่งอ็อลเดินบวร์ค
อันเดรอัส เจ้าชายแห่งไลนิงเงิน (อังกฤษ: His serene Highness Andreas, Prince of Leiningen) ประสูติเมื่อวันที่ 27 พฤศจิกายน 2498 ณ แฟรงก์เฟิร์ต ประเทศเยอรมนี เป็นพระโอรสในเอมิช คือริล เจ้าชายแห่งไลนิงเงิน และดัชเชสไอลีคาแห่งอ็อลเดินบวร์ค พระองค์มีพระเชษฐา 1 พระองค์คือ เจ้าชายคาร์ล เอมิชแห่งไลนิงเงิน แต่พระเชษฐาไม่ได้สืบตำแหน่งนี้ต่อจากพระบิดา เนื่องจากพระเชษฐาทรงเสกสมรสกับสตรีต่างฐานันดรซึ่งขัดต่อกฎมนเทียรบาลและขัดต่อรัฐบาลเยอรมัน ทำให้พระเชษฐาสูญเสียสิทธิ์ดังกล่าวไป พระองค์ทรงสืบเชื้อสายมาจากจักรพรรดิอะเลคซันดร์ที่ 2 แห่งรัสเซีย พระปัยยิกา (ทวดฝ่ายพระบิดา) ของพระองค์คือ เจ้าหญิงวิกตอเรีย เมลิตา แห่งซัคเซิน-โคบวร์คและโกทา ในขณะที่คาร์ล เจ้าชายที่ 3 แห่งไลนิงเงิน ซึ่งเป็นต้นตระกูลของพระองค์นั้น เป็นพระเชษฐาต่างพระราชบิดาของสมเด็จพระราชินีนาถวิกตอเรียแห่งสหราชอาณาจักร ด้วยเหตุนี้ พระองค์จึงมีสิทธิ์สืบทอดราชบัลลังก์อังกฤษ
เสกสมรส

พระองค์ทรงเสกสมรสกับอเล็คซันดรา เจ้าหญิงแห่งไลนิงเงิน เมื่อวันที่ 5 ตุลาคม 2524 และทรงมีพิธีเสกสมรสแบบเป็นทางการในรัฐอัปเปอร์ออสเตรีย โดยในงานเสกสมรสของพระองค์นั้น พระชายาได้รับพระราชทานมงกุฎที่สมเด็จพระราชินีนาถวิกตอเรียแห่งสหราชอาณาจักรเคยทรงสวม ด้วยพระองค์และพระชายาทรงสืบเชื้อสายมาจากพระนาง สมเด็จพระราชินีนาถเอลิซาเบธที่ 2 แห่งสหราชอาณาจักร พระราชทานของขวัญมาในโอกาสนี้ด้วย ทั้งสองทรงมีพระบุตรดังนี้
แฟร์ดีนันท์ เจ้าชายรัชทายาทแห่งไลนิงเงิน
เจ้าหญิงอ็อลกา
เจ้าชายแฮร์มัน
อันดับโลกเอฟไอวีบี

อันดับโลกเอฟไอวีบี (อังกฤษ: FIVB World Ranking) เป็นระบบการจัดอันดับทีมวอลเลย์บอลชายและหญิงทีมชาติที่เป็นสมาชิกของสหพันธ์วอลเลย์บอลระหว่างประเทศ ซึ่งเป็นหน่วยงานที่กำกับดูแลกีฬาวอลเลย์บอล การจัดอันดับขึ้นอยู่กับผลการแข่งขันโดยทีมที่ประสบความสำเร็จสูงสุดจะได้อยู่ในอันดับสูงสุด
การจัดอันดับอันดับโลกเอฟไอวีบีได้รับการปรับปรุงล่าสุดเมื่อวันที่ 1 ตุลาคม ค.ศ. 2022 โดย 3 อันดับแรก ในประเภททีมชายได้แก่ อันดับที่ 1 โปแลนด์,  อันดับที่ 2 อิตาลี, อันดับที่ 3 ฝรั่งเศส และในส่วนของประเภททีมหญิงได้แก่ อันดับที่ 1อิตาลี, อันดับที่ 2 บราซิล, อันดับที่ 3 สหรัฐอเมริกา
การคำนวณคะแนนแบบเก่า > ทีมชุดใหญ่

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
รายการแข่งขันของเอฟไอวีบี  
| อันดับ การแข่งขัน | ชิงแชมป์โลก (ทีมชาย) | ชิงแชมป์โลก (ทีมหญิง) | กีฬาโอลิมปิก | เวิลด์คัพ | เวิลด์ลีก | เวิลด์กรังด์ปรีซ์ |  |
| อันดับที่ 1 | 100 | 100 | 100 | 100 | 50 | 50 |  |
| อันดับที่ 2 | 90 | 90 | 90 | 90 | 45 | 45 |  |
| อันดับที่ 3 | 80 | 80 | 80 | 80 | 42 | 42 |  |
| อันดับที่ 4 | 70 | 70 | 70 | 70 | 40 | 40 |  |
| อันดับที่ 5 | 62 | 58 | 50 | 50 | 38 | 38 |  |
| อันดับที่ 6 | 56 | 58 | 50 | 40 | 38 | 35 |  |
| อันดับที่ 7 | 50 | 50 | 50 | 30 | 34 | 32 |  |
| อันดับที่ 8 | 50 | 50 | 50 | 25 | 32 | 30 |  |
| อันดับที่ 9 | 45 | 45 | 30 | 5 | 30 | 28 |  |
| อันดับที่ 10 | 45 | 45 | 30 | 5 | 28 | 26 |  |
| อันดับที่ 11 | 40 | 40 | 20 | 5 | 26 | 24 |  |
| อันดับที่ 12 | 40 | 40 | 20 | 5 | 24 | 22 |  |
| อันดับที่ 13 | 36 | 36 |  |  | 22 | 20 |  |
| อันดับที่ 14 | 36 | 36 |  |  | 20 | 18 |  |
| อันดับที่ 15 | 33 | 33 |  |  | 19 | 17 |  |
| อันดับที่ 16 | 33 | 33 |  |  | 18 | 16 |  |
| อันดับที่ 17 | 30 | 30 |  |  | 17 | 15 |  |
| อันดับที่ 18 | 30 | 30 |  |  | 16 | 14 |  |
| อันดับที่ 19 | 30 | 30 |  |  | 15 | 13 |  |
| อันดับที่ 20 | 30 | 30 |  |  | 14 | 12 |  |
| อันดับที่ 21 | 25 | 25 |  |  | 13 | 10 |  |
| อันดับที่ 22 | 25 | 25 |  |  | 12 | 8 |  |
| อันดับที่ 23 | 25 | 25 |  |  | 11 | 7 |  |
| อันดับที่ 24 | 25 | 25 |  |  | 10 | 6 |  |
| อันดับที่ 25 |  |  |  |  | 9 | 5 |  |
| อันดับที่ 26 |  |  |  |  | 8 | 4 |  |
| อันดับที่ 27 |  |  |  |  | 7 | 3 |  |
| อันดับที่ 28 |  |  |  |  | 6 | 2 |  |
| อันดับที่ 29 |  |  |  |  | 5 |  |  |
| อันดับที่ 30 |  |  |  |  | 5 |  |  |
| อันดับที่ 31 |  |  |  |  | 4 |  |  |
| อันดับที่ 32 |  |  |  |  | 4 |  |  |
| อันดับที่ 33 |  |  |  |  | 3 |  |  |
| อันดับที่ 34 |  |  |  |  | 3 |  |  |
| อันดับที่ 35 |  |  |  |  | 2 |  |  |
| อันดับที่ 36 |  |  |  |  | 1 |  |  |
อันเดรอา กริตติ

| อันเดรอา กริตติ Andrea Gritti |
| --- | --- |
อันเดรอา กริตติโดยทิเชียน
เกิด: ค.ศ. 1455 บาร์โดลิโน, ประเทศอิตาลี
ถึงแก่กรรม: ค.ศ. 1538
หลุมฝังศพของเขาในเมืองเวนิส
อันเดรอา กริตติ(อังกฤษ: Andrea Gritti) (ค.ศ. 1455 - ค.ศ. 1538) เป็นดยุกแห่งเวนิสประมุขของสาธารณรัฐเวนิส ระหว่างปี ค.ศ. 1523 จนกระทั่งเสียชีวิตในปี ค.ศ. 1538
อันเดรอา กริตติเกิดเมื่อปี ค.ศ. 1455 ที่บาร์โดลิโนไม่ไกลจากเวโรนาในประเทศอิตาลีปัจจุบัน กริตติใช้เวลาส่วนใหญ่ในสมัยต้นในคอนสแตนติโนเปิลดูแลผลประโยชน์ให้แก่เวนิส ในปี ค.ศ. 1499 กริตติก็ถูกจำคุกในข้อหาเป็นสายลับแต่รอดจากการถูกประหารชีวิตเพราะความที่เป็นมิตรกับวิเซียร์ (vizier) และถูกปล่อยตัวอีกหลายปีต่อมา
เมื่อต้นคริสต์ศตวรรษที่ 16 เวนิสก็เสียดินแดนเกือบทั้งหมดที่มีบนแผ่นดินอิตาลี กริตติมีบทบาทสำคัญในเหตุการณ์ที่เกี่ยวข้องกับการเสียดินแดน ในปี ค.ศ. 1509 หลังจากการพ่ายแพ้ในยุทธการอักนาเดลโลกริตติก็ได้รับแต่งตั้งให้เป็นแม่ทัพของกองทัพเวนิสในเตรวิโซ และสามารถยึดปาดัวคืนมาได้ และสามารถต่อต้านสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ ในปี ค.ศ. 1510 หลังจากการเสียชีวิตของนิโคโล ดิ พิติกลิอาโนกริตติก็เป็นผู้บังคับบัญชากองทัพเวนิสทั้งหมดแต่ถูกบังคับให้ถอยโดยกองทัพที่รุกเข้ามาของฝรั่งเศส
กริตติได้รับเลือกให้เป็นดยุกแห่งเวนิสในปี ค.ศ. 1523 และได้ลงนามในสนธิสัญญากับสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ซึ่งเป็นการยุติความเกี่ยวข้องของเวนิสในสงครามอิตาลี กริตติพยายามรักษาความเป็นกลางของเวนิสระหว่างความขัดแย้งระหว่างจักรพรรดิคาร์ลและพระเจ้าฟรองซัวส์แห่งฝรั่งเศส และพยายามหันความสนใจของทั้งสองพระองค์ไปยังการหยุดยั้งการขยายตัวของจักรวรรดิออตโตมันในฮังการี แต่กริตติก็ไม่สามารถหยุดยั้งสุลต่านสุลัยมานแห่งจักรวรรดิออตโตมันจากการโจมตีคอร์ฟูในปี ค.ศ. 1537ได้ ซึ่งทำให้เวนิสต้องเข้าสงครามกับจักรวรรดิออตโตมัน
ดูเพิ่ม

ดยุกแห่งเวนิส
สาธารณรัฐเวนิส
อับราฮัม ซิมป์สัน

| อับราฮัม ซิมป์สัน |
| --- | --- |
ตัวละครใน เดอะซิมป์สันส์
ปรากฏครั้งแรก: "Grandpa and the Kids" (1988)
สร้างโดย: แม็ตต์ เกรนิง
ให้เสียงโดย: แดน แคสเทลลาเนตา (1988–ปัจจุบัน)
ข้อมูลตัวละครในเรื่อง
เพศ: ชาย
อาชีพ: ชาวไร่ที่เกษียณ, ทหารผ่านศึกสงครามโลกครั้งที่สอง
ครอบครัว: บาร์ต ซิมป์สัน (หลานชาย) ลิซา ซิมป์สัน (หลานสาว) แม็กกี ซิมป์สัน (หลานสาว)  มาร์จ ซิมป์สัน (ลูกสะใภ้)
คู่สมรส: โมนา ซิมป์สัน (ตาย) ริตา ลาเฟลอร์ (หย่า) เซลมา บูเวียร์ (หย่า) แอมเบอร์ (ตาย)  (ดูเพิ่มที่ครอบครัวซิมป์สัน)
บุตร: เฮอร์เบิร์ต โพเวลล์ โฮเมอร์ ซิมป์สัน แอบบี
อับราฮัม เจ. ซิมป์สัน (อังกฤษ: Abraham "Abe" J. Simpson) หรือแกรมปา ซิมป์สัน (Grampa Simpson) มีชื่อเล่นว่า Abe (เอ๊บ) เป็นตัวการ์ตูนในการ์ตูนชุด ทางโทรทัศน์ในสหรัฐอเมริกาเรื่อง เดอะซิมป์สันส์ โดยอับราฮัมเป็นพ่อของโฮเมอร์ ซิมป์สัน บุคลิคของอับราฮัมคือเป็นตาแก่ขี้ลืม ชอบประชดลูกที่บ่นตัวเอง และชอบงีบหลับ ขณะนี้พักอาศัยอยู่ที่บ้านพักคนชราสปริงฟิลด์ (Springfield Retirement Castle) โดยมาเยี่ยมที่บ้านซิมป์สันส์บ่อยๆ
อันเดรีย ดอเรีย

สำหรับความหมายอื่น ดูที่ อันเดรีย ดอเรีย (แก้ความกำกวม)
| อันเดรีย ดอเรีย Andrea Doria |
| --- | --- |
ภาพเหมือนของอันเดรีย ดอเรีย โดยชาวเซบาสเตียน เดล พิออมโบ
เกิด: 30 พฤศจิกายน ค.ศ. 1466
เสียชีวิต: 25 พฤศจิกายน ค.ศ. 1560
สัญชาติ: ชาวอิตาลี
อาชีพ: ทหารรับจ้าง, ผู้บังคับบัญชากองเรือสูงสุด
ตำแหน่ง: แม่ทัพเรือชาวเจนัว
ทหารเรือ
อันเดรีย ดอเรีย (อังกฤษ: Andrea Doria) (30 พฤศจิกายน ค.ศ. 1466 - (25 พฤศจิกายน ค.ศ. 1560) อันเดรีย ดอเรียมีอาชีพเป็นทหารรับจ้างผู้มีตำแหน่งเป็นผู้บังคับบัญชากองเรือสูงสุดของกองทัพเรือเจนัว อันเดรีย ดอเรียมีบทบาทสำคัญในการต่อสู้กับฝ่ายตุรกีและกลุ่มโจรสลัดบาร์บารีในทะเลเมดิเตอร์เรเนียน ต่อมาก็ไปทำงานให้กับพระเจ้าฟรองซัวส์ที่ 1 แห่งฝรั่งเศสในการยึดเมืองมาร์เซย์คืนจากฝ่ายที่เป็นปฏิปักษ์ต่อพระองค์ เมื่อหมดสัญญาดอเรียก็ไปทำงานให้กับสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ ดอเรียก็กลับมายังเจนัวในปี ค.ศ. 1555
ดูเพิ่ม

ทหารรับจ้าง
อันเดอร์วอเตอร์เวิลด์ (สิงคโปร์)

ทางเข้าอันเดอร์วอเตอร์เวิลด์, สิงคโปร์
อันเดอร์วอเตอร์เวิลด์ (จีน: 新加坡海底世界; อังกฤษ: Underwater World) เป็นสถานแสดงพันธุ์สัตว์น้ำตั้งอยู่บนเกาะเซนโทซา ประเทศสิงคโปร์จัดแสดงสัตว์น้ำมากกว่า 2,500 ตัว ใน 250 ชนิด เปิดให้บริการเมื่อปี ค.ศ. 1991
ตั้งอยู่ ณ เลขที่ 80 Siloso Road, Sentosa, Singapore 098969
มีจุดเด่น คือ อุโมงค์กระจกใต้ทะเลความยาว 83 เมตรผ่านฝูงปลาฉลามขนาดใหญ่, การให้บริการฟิชสปา, การแสดงโชว์โลมา และบ่อการแสดงฟอสซิลมีชีวิต ที่สามารถสัมผัสได้ เป็นต้น
เปิดให้บริการทุกวัน ตั้งแต่เวลา 09:00-19:00 นาฬิกา ค่าเข้าชม ผู้ใหญ่ 22.90 ดอลลาร์สิงคโปร์ และเด็ก (3-12 ปี) 14.60 ดอลลาร์สิงคโปร์ 
(เด็กอายุต่ำกว่า 3 ปีไม่เสียค่าผ่านประตู) แต่ในแต่ละส่วนจะมีเวลาเปิด-ปิดไม่ตรงกัน และมีอัตราการให้บริการต่างหาก
แหล่งข้อมูลอื่น

เว็บทางของโลกใต้น้ำสิงคโปร์ (อังกฤษ) เก็บถาวร 2006-02-05 ที่ เวย์แบ็กแมชชีน
แผนที่และภาพถ่ายทางอากาศของ อันเดอร์วอเตอร์เวิลด์ (สิงคโปร์)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
1°15′31″N 103°48′40″E﻿ / ﻿1.258567°N 103.811213°E﻿ / 1.258567; 103.811213
อันอะโพโลเจติก

อันอะโพโลเจติก (อังกฤษ: Unapologetic) คือ สตูดิโออัลบั้มลำดับที่เจ็ดของริอานน่า นักร้องแนวอาร์แอนด์บีเชื้อสายบาร์โบโดส ออกจำหน่ายในวันที่ 19 พฤศจิกายน พ.ศ. 2555 โดยเดฟแจมและเอสอาร์พี โดยได้ปล่อยซิงเกิลแรกที่มีชื่อว่า ไดอะมอนด์ ในวันที่ 26 กันยายน พ.ศ. 2555 ใน iHeartRadio เพื่อสนับสนุนอัลบั้มนี้
อันเดอร์เวิลด์

| Underworld |
| --- | --- |

ข้อมูลพื้นฐาน
ที่เกิด: เอสเซกซ์ อังกฤษ
แนวเพลง: แด๊นซ์   เทคโน   อีเลคโทรนิก   เฮาส์
ช่วงปี: 1986-ปัจจุบัน
ค่ายเพลง: Junior Boy's Own, V2, Wax Trax!, Sire, Traffic, Different

สมาชิก: Karl Hyde   Rick Smith     Darren Price

เว็บไซต์: http://underworldlive.com/
อันเดอร์เวิลด์ (อังกฤษ: Underworld) เป็นวงดนตรี อีเลคโทรนิก จาก อังกฤษ ก่อตั้งวงในปี 1986 ประกอบด้วยสมาชิก 3 คน, คาร์ ไฮด์ และ ริด สมิธ และ ดาเรน ไพรซฺ
อัลบั้ม

1988 Underneath the Radar
1989 Change the Weather
1993 dubnobasswithmyheadman
1996 Second Toughest in the Infants
1999 Beaucoup Fish
2000 Everything, Everything
2002 A Hundred Days Off 16 122 24 7
2007 Oblivion with Bells 45 169 - 6
2008 The Bells The Bells - - - -
อันตรกิริยา

Interaction สามารถหมายถึง การประชุมนิยายวิทยาศาสตร์
อันตรกิริยา (อังกฤษ: Interaction) เป็นชนิดของการกระทำที่เกิดขึ้นระหว่างวัตถุ สองหรือมากกว่า มีผล ซึ่งกันและกัน  ความคิดผลสองทางมีความสำคัญต่อแนวคิดอันตรกิริยาการมีผลทางเดียว  การผสมผสานของอันตรกิริยาหลายๆ อันตรกิริยานำไปสู่การอุบัติ (emergent) ของปรากฏการณ์ ซึ่งมีความแตกต่างของความหมายในหลายๆ ศาสตร์
ตัวอย่างอันตรกิริยาที่อยู่นอกเหนือวิทยาศาสตร์:
การติดต่อสื่อสาร (communication) บางชนิด ตัวอย่างเช่น คนสองสามคนพูดคุยซึ่งกันและกัน หรือ การติดต่อสื่อสารระหว่างกลุ่มบุคคลในองค์กร ประเทศชาติ หรือ รัฐชาติการติดต่อสื่อสารระหว่างกันได้แก่:
การค้า,
การอพยพ,
ความสัมพันธ์ระหว่างประเทศ,
การขนส่ง เป็นต้น
การย้อนกลับ (feedback) ระหว่างปฏิบัติการของ เครื่องจักรกล เช่น เครื่องคอมพิวเตอร์ หรือ เครื่องมือ ตัวอย่างเช่น อันตรกิริยาระหว่างคนขับรถและตำแหน่งรถยนต์ของเขาในถนน:
การควบคุบพวงมาลัยมีผลต่อตำแหน่งรถยนต์นั้นๆ
การดูข้อมูลจะย้อนกลับไปที่คนขับรถ;
เคมีและการแพทย์

ในทางการแพทย์ ยาส่วนใหญ่สามารถใช้ได้อย่างปลอดภัยร่วมกับยาอื่น แต่การใช้ยาหลายๆตัวร่วมกันจำเป็นจะต้องติดตามดูอันตรกิริยาโดยเภสัชกร
อันตรกิริยาระหว่างยาเป็นหนึ่งในสองปัจจัยสำคัญดังนี้;
เภสัชพลศาสตร์ (pharmacodynamic) เกี่ยวข้องกับฤทธิ์ของยาสองตัวที่มีอันตรกิริยาต่อร่างกาย และ
เภสัชจลนศาสตร์ (pharmacokinetic) เกี่ยวข้องกับ การดูดซึม การกระจายตัว การเผาผลาญ และการขับถ่าย ของยาทั้งหมด
บางครั้งการใช้ยาตั้งแต่สองตัวขึ้นไปร่วมกันจะทำให้มีผลพิเศษเกิดขึ้นมา เช่น การใช้ยาแก้ปวด
สองตัวร่วมกันจะควบคุมความปวดได้ดีขึ้น ซึ่งก็ควรได้รับการติดตามดดูแลจากเภสัชกรอย่างใกล้ชิด ในทางตรงกันข้ามก็มียาบางตัวที่ผลหักล้างกัน
ฟิสิกส์

อันตรกิริยา(interaction)หมายถึงแรงระหว่างอนุภาค มี 4ชนิด เท่าที่ทราบคือ แรงโน้มถ่วง,แรงแม่เหล็กไฟฟ้า,แรงนิวเคลียร์แบบเข้มและแบบอ่อน
ดูเพิ่ม

ยา
สารเคมี
เภสัชวิทยา
Computability logic
การออกแบบอันตรกิริยา
Interactive computation
Interactivity
Transaction
อันเดอร์เพรสเชอร์ (ไอซ์ไอซ์เบบี้)

| "Under Pressure (Ice Ice Baby)" |
| --- | --- |

เพลงโดยJedward featuring Vanilla Ice
วางจำหน่าย: 31 มกราคม  (download)  15 กุมภาพันธ์ 2010  (CD)  
แนวเพลง: ป็อป, ฮิปฮอป
ความยาว: 3:44
ค่ายเพลง: Sony Music Entertainment
"อันเดอร์เพรสเชอร์ (ไอซ์ไอซ์เบบี้)" (อังกฤษ: Under Pressure (Ice Ice Baby)) เป็นซิงเกิลดูเอ็ต ซิงเกิลเปิดตัวของคู่ดูโอป็อปไอร์แลนด์ เจดเวิร์ด (หรือมีอีกชื่อว่า จอห์นและเอ็ดเวิร์ด) เป็นเพลงที่นำ 2 เพลงมาปะทะกันคือเพลง  "Under Pressure" ต้นฉบับในปี ค.ศ. 1981 ของควีนและเดวิด โบวี และเพลง "Ice Ice Baby" ของวานิลลา ไอซ์ในปี ค.ศ. 1989
"อันเดอร์เพรสเชอร์ (ไอซ์ไอซ์เบบี้)" ออกจำหน่ายในสหราชอาณาจักรเมื่อวันที่ 31 มกราคม ค.ศ. 2010 ทางการดาวน์โหลด และรูปแบบซิงเกิลแผ่นเมื่อวันที่ 15 กุมภาพันธ์ ค.ศ. 2010 ออกจำหน่ายโดยโซนีมิวสิก โดยแผ่นที่ออกมีลักษณะบรรจุภัณฑ์ดูเป็นแบบอัลบั้มมากกว่าซิงเกิล ยังมีโปสเตอร์ 2 ด้านและเนื้อเพลง
เมื่อวันที่ 5 กุมภาพันธ์ ค.ศ. 2010 จากยอดดาวน์โลหที่มากมาย ทำให้ "อันเดอร์เพรสเชอร์ (ไอซ์ไอซ์เบบี้)" เข้าชาร์ตไอริชซิงเกิลส์ชาร์ตที่อันดับ 1 ถือเป็นอันดับ 1 ซิงเกิลแรกของเจดเวิร์ด
รายชื่อเพลง

"Under Pressure (Ice Ice Baby)" - Radio Edit
"Under Pressure (Ice Ice Baby)" - Karaoke Version
"Under Pressure (Ice Ice Baby)" - Video Enhancement
อันเดรจ คาร์แพธี

| อันเดรจ คาร์แพธี |
| --- | --- |
อันเดรจที่สแตนฟอร์ดในปี ค.ศ. 2016
เกิด:  (1986-10-23) ตุลาคม 23, 1986 (38 ปี) บราติสลาวา, เชโกสโลวาเกีย (ปัจจุบันคือ ประเทศสโลวาเกีย)
ศิษย์เก่า:  มหาวิทยาลัยสแตนฟอร์ด  มหาวิทยาลัยบริติชโคลอมเบีย  มหาวิทยาลัยโทรอนโต 
อาชีพทางวิทยาศาสตร์
สาขา: ปัญญาประดิษฐ์
สถาบันที่ทำงาน:  โอเพนเอไอ (2015–2017, 2023-)  บริษัท เทสลา (2017–2022) 
วิทยานิพนธ์: Connecting Images and Natural Language (2016)
อาจารย์ที่ปรึกษาในระดับปริญญาเอก: เฟย์-เฟย์ หลี่
 
เว็บไซต์: karpathy.ai
อันเดรจ คาร์แพธี (อังกฤษ: Andrej Karpathy; เกิด 23 ตุลาคม พ.ศ. 2529) เป็นนักวิทยาศาสตร์คอมพิวเตอร์ชาวสโลวัก-แคนาดา ซึ่งทำหน้าที่เป็นผู้อำนวยการฝ่ายปัญญาประดิษฐ์และวิสัยทัศน์ของออโตไพลอตที่บริษัทเทสลา ปัจจุบันเขาทำงานให้กับโอเพนเอไอ ซึ่งเขาเชี่ยวชาญด้านการเรียนรู้เชิงลึกและคอมพิวเตอร์วิทัศน์
ประวัติส่วนตัว

คาร์แพธีเกิดในบราติสลาวา เชโกสโลวาเกีย (ปัจจุบันคือ ประเทศสโลวาเกีย) และย้ายไปอยู่กับครอบครัวที่โตรอนโตเมื่อเขาอายุ 15 ปี เขาสำเร็จการศึกษาระดับปริญญาตรีสาขาวิทยาศาสตร์คอมพิวเตอร์และฟิสิกส์ที่มหาวิทยาลัยโตรอนโตในปี พ.ศ. 2552 และสำเร็จการศึกษาระดับปริญญาโทที่มหาวิทยาลัยบริติชโคลัมเบียในปี พ.ศ. 2554 โดยที่เขาทำงานเกี่ยวกับหุ่นจำลองทางกายภาพ (เช่น นักวิ่งจำลอง หรือหุ่นจำลองคนในฝูงชน)
เขาสำเร็จการศึกษาระดับปริญญาเอกจากมหาวิทยาลัยสแตนฟอร์ดในปี พ.ศ. 2558 ภายใต้การดูแลของเฟย-เฟยลี่ โดยมุ่งเน้นไปที่การประมวลผลภาษาธรรมชาติและการมองเห็นของคอมพิวเตอร์และรูปแบบการเรียนรู้เชิงลึกที่เหมาะกับทักษะนี้ เขาเขียนหนังสือและเป็นผู้สอนหลักของหลักสูตรการเรียนรู้เชิงลึกหลักสูตรแรกที่มหาวิทยาลัยสแตนฟอร์ดชื่อ CS 231n: Convolutional Neural Networks for Visual Recognition โดยได้กลายเป็นหนึ่งในชั้นเรียนที่ใหญ่ที่สุดของสแตนฟอร์ด โดยเพิ่มขึ้นจากจำนวนนักเรียน 150 คนในปี ค.ศ. 2015 เป็น 750 คนในปี ค.ศ. 2017
ในเดือนกุมภาพันธ์ปี ค.ศ. 2023 คาร์แพธีได้ประกาศว่าเขาจะกลับมาทำงานที่โอเพนเอไอ